Ma d tamssalt n zwaǧ-is akken id aɣ-d-yenna HANOTEAU « tettuneḥsab d taɣawsa ara izenz bab-is di ssuq»2, d ababat ara imudden lqima n tedrimt is ara tenz yelli-s , ayen iwumi qqaren “taɛemmamt neɣ tuččit” , taɛemmamt-agi tettil-id ɛla ḥsab n ṣṣifa n tmeṭṭut , lɛemṛ-is akk d ttrebga-s , akken daɣen i tcud ɣer lɣella , yeɛni ma tella tuget ad timɣur teɛemmamt , ma txuṣ ad timẓi. Annect-a yakk melba ma icawer yelli-s di lxetyar n wergaz tebɣa. nettat ur tesɛi ara akk awal ɣef zwaǧ-is , d bab-as d gma-s, neɣ d ɛemm-is ar as-izewǧen, ma ulac argaz, d yemm-as ara isetkelfen s waya.